***Amar otra vez*** je meksička telenovela produkcijske kuće Televisa originalno emitovana tokom 2003. i 2004. godine.

U Srbiji se prikazivala na Televiziji Pink tokom 2006. godine pod naslovom Ponovo zaljubljeni. U Hrvatskoj se prikazivala na HRT pod naslovom ***Iznova voljeti***.

Sinopsis
--------

Rosio je siroče koje je odgajila Balbina, Fernandova majka. Dok šije haljine za svoje prijateljice iz sela, ona mašta o venčanju sa Fernandom, koga je zavolela još kao dete. Kad Rosio na venčanju svoje prijateljice uhvati bidermajer, Fernando i ona određuju datum venčanja. Balbina je presrećna zbog njihove odluke jer ih je uvek zamišljala kao supružnike.

Na dan venčanja Fernando kasni, u crkvu dolazi poštar i donosi telegram sa vešću da je on nastradao u Meksiku. Ne oklevajući, Balbina i njena nesuđena snaja odlaze tamo da saznaju šta se zapravo dogodilo. Međutim, ubrzo otkrivaju da ih je Fernando slagao da bi izbegao venčanje sa Rosio i oženio se Brendom, kćerkom svoga šefa. Besna Rosio ostaje u prestonici želeći da dokaže Fernandu da je sposobna da se brine o sebi. Soila joj pomaže da se zaposli u kuće Brendinog oca Giljerma. Upoznaje Danijela i vrlo brzo se između njih dvoje razvija iskreno prijateljstvo koje prerasta u ljubav. Ali, Danijelova bivša devojka Veronika želi da se pomiri sa njim iako zna da on ne može da joj oprosti prevaru sa Giljermom. On ne krije da voli Rosio, a ne zna da je Veronika trudna i da uz pomoć deteta namerava da se domogne Giljermovog imetka. Međutim, prepredeni Giljermo ne priznaje dete i zahteva od nje da abortira. Ona ne odustaje od svoje namere i otkriva da je Danijel Giljermov sin, ali i otac njenog deteta.

Ne dozvoljavajući da bol uništi njenu nadu, Rosio se posvećuje poslu, ubrzo otvara modnu kuću za šivenje i prodaju venčanica. Rosio saznaje istinu o Fernandu i Veroniki i o njihovim namerama da se domognu novca i bonjeg društveog statusa. Sanjareći, ona pati za Danijelom i pita se da li će se ikada udati u jednoj od venčanica koje pravi za čoveka koji je iskreno voli.

Uloge
-----

| Glumci | Likovi |
| --- | --- |
| Iran Kastiljo | Rosio |
| Valentino Lanus | Daniel |
| Rafael Amaja | Fernando |
| Margarita Maganja | Brenda |
| Vanesa Gusman | Veronika |
| Angelika Maria | Balbina |
| Giljermo Garsia Kantu | Giljermo |
| Roberto Baljesteros | Hulio |
| Nuria Bahes | Esperansa |
| Eduardo Rivero | Ismael |
| Lurdes Munhia | Estela |
| Hulio Kameho | Mateo |
| Ćela Kastro | Antuka |
| Marisol Mihares | Žanet |
| Alberto Estrelja | Alberto |
| Gabriela Kano | Moli |
| Mario Kasiljas | Manuel |
| Isabel Martines | Huanita |
| Suli Kit | Karmela |
| Anastasia | Adriana |
| Marsia Kotino | Soila |
| Huan Imperio | Oskar |
| Maribel Palmer | Fabiola |
| Karmen Besera | Sandra |
| Karlos de la Mota | Serhio |
| Arsenio Kampos | Havijer |
| Ana Martin | Sandra |
| Rebeka Mankita | Pegi |
| Rodrigo Mehia | Gustavo |
| Haime Losano | Kariljo |
| Havier Ernes | Feliks |
| Husto Martines | Danilo |
| Roberto Migel | Diego |
| Maripas Garsia | Irma |
| Marko Mendes | Gonsalo |
| Lusi Tovar | Blanka |
| Rikardo Vera | Sudija |
| Arturo Barba | Santiago |
| Karmelita Gonzales | Lidija |
| Poli | Hosefina |
| Martin Rohas | Tonjo |
| Iliana de la Garsa | Ortensija |
| Fidel Serda | Pepe |
| Katalina Lopes | Milagros |
| Rikardo Silva | Alonso |
| Anheles Balvanera | Sonja |
| Karlos Espehel | Edilberto |
| Maribel Fernandes | Lusija |
| Roberto Frejria | Vali |
| Aleki Gomes Pesuela | Daniel |
| Alehandra Hurado | Rebeka |
| Patrisia Martines | Marta |
| Havier Ruan | Simon |
| Huan Karlos Serano | Bonifasio |

Vanjske veze
------------

* Página de esmas.com Arhivirano 2012-10-20 na Wayback Machine-u
* *Amar otra vez* na sajtu IMDb